pythainlp/thai-wiki-dataset-v3 huggingface dataset:
จิม ไนด์ฮาร์ต

เจมส์ เฮนรี ไนด์ฮาร์ต (James Henry Neidhart; 8 กุมภาพันธ์ ค.ศ. 1955 – 13 สิงหาคม ค.ศ. 2018) เป็นนักมวยปล้ำอาชีพชาวอเมริกันที่รู้จักในช่วงยุค 1980 และ 1990 กับสมาคม World Wrestling Federation ในนาม จิม "ดิแอนวิล" ไนด์ฮาร์ต (Jim "The Anvil" Neidhart) เป็นแชมป์ WWF Tag Team Champion 2 สมัยร่วมกับ Bret Hart ในนามทีม The Hart Foundation เขายังได้ร่วมปล้ำกับสมาคม Stampede Wrestling, Championship Wrestling from Florida, Mid-South, Memphis และ Mid-Eastern Wrestling Federation เขาเป็นส่วนหนึ่งของครอบครัวมวยปล้ำฮาร์ตผ่านการแต่งงานใกล้เคียงกับสมาชิกต่างๆ ตลอดอาชีพของเขาและปรากฏตัวพร้อมกับลูกสาวของเขา Natalya Neidhart ในรายการทีวีเรียลลิตี้ Total Divas
==ผลงาน==
Championship Wrestling from Florida
* NWA Southern Heavyweight Championship (Florida version) (1 time)
* NWA United States Tag Team Championship (Florida version)  (1 time) – with Krusher Khruschev
Legends Pro Wrestling
* Hall of Fame (2011)
Memphis Championship Wrestling
* MCW Southern Tag Team Championship (1 time) – with The Blue Meanie
Mid-Eastern Wrestling Federation
* MEWF Heavyweight Championship (1 time)
Mid-South Wrestling
* Mid-South Tag Team Championship (1 time) – with Butch Reed
New England Pro Wrestling Hall of Fame
* Class of 2014
Professional Wrestling Federation
* PWF Heavyweight Championship (1 time)
Pro Wrestling Illustrated
* Ranked No. 61 of the top 500 singles wrestlers in the PWI 500 in 1994
* Ranked No. 189 of the top 500 singles wrestlers of the PWI Years in 2003
* Ranked No. 37 of the top 100 tag teams of the PWI Years with Bret Hart in 2003
Pro Wrestling Ohio
* PWO Tag Team Championship (1 time) – with Greg Valentine
Stampede Wrestling
* Stampede International Tag Team Championship (2 times) – with Hercules Ayala (1) and Mr. Hito (1)
* Stampede Wrestling Hall of Fame
Universal Wrestling Alliance
* UWA Heavyweight Championship (1 time)
World Wrestling Federation
* WWF Tag Team Championship (2 times) – with Bret Hart
*WWE Hall of Fame (Class of 2019)
Wrestling Observer Newsletter
* Feud of the Year (1997) with The Hart Foundation vs. Stone Cold Steve Austin
Canadian Wrestling Hall of Fame'''
* Individually
* With the Hart family
==อ้างอิง==
==แหล่งข้อมูลอื่น==
เสียชีวิตโดยอุบัติเหตุจากการตก
นักมวยปล้ำอาชีพชาวอเมริกัน
นักมวยปล้ำสวมหน้ากาก
ผู้เข้าสู่หอเกียรติยศดับเบิลยูดับเบิลยูอี
หอเกียรติยศและพิพิธภัณฑ์มวยปล้ำอาชีพ
การคุกเข่าของวิลลี บรันท์

เมื่อวันที่ 7 ธันวาคม ค.ศ. 1970 (พ.ศ. 2513) วิลลี บรันท์ นายกรัฐมนตรีเยอรมนีตะวันตก ได้คุกเข่าลงที่หน้าอนุสาวรีย์วีรชนชาวโปแลนด์ในการต่อสู้ต่อต้านนาซี ณ กรุงวอร์ซอ ประเทศโปแลนด์ เพื่อเป็นการแสดงความเสียใจต่อชาวโปแลนด์ที่ถูกสังหารในเหตุการณ์การก่อการกำเริบวอร์ซอเกตโต บรันท์ก้มหน้าคุกเข่าอย่างนิ่งสงบเป็นระยะเวลาหนึ่ง (ครึ่งนาที) ท่ามกลางสายตาจากสื่อมวลชนและบุคคลสำคัญจำนวนมาก
การขอโทษดังกล่าวถือเป็นสัญลักษณ์สำคัญที่แสดงถึงจุดยืนของชาวเยอรมัน ที่ถึงแม้จะเป็นลูกหลานของผู้เคยกระทำผิดมาก่อน ปัจจุบันก็มิได้ฝักใฝ่สงครามเหมือนสมัยสงครามโลกครั้งที่ 2 และแทบไม่มีส่วนเกี่ยวข้องกับเหตุการณ์ในสงครามมานับแต่นั้น บรันท์ได้กล่าวว่าเป็นการกระทำเพื่อแสดงความรับผิดชอบในฐานะผู้นำประเทศที่เคยกระทำผิดทางประวัติศาตร์ต่อประชาชนประเทศอื่น
การกระทำดังกล่าวนิยมเรียกกันว่า การคุกเข่าของวิลลี บรันท์
==อ้างอิง==
ความสัมพันธ์ระหว่างประเทศของประเทศเยอรมนี
การคุกเข่า
วิลลี บรันท์
ความสัมพันธ์เยอรมนี–โปแลนด์
การเดินทางของวีรบุรุษ

การเดินทางของวีรบุรุษ (The hero's journey) หรือ เรื่องปรัมปราเรื่องเดียว (monomyth) ในศาสตร์แห่งการเล่าเรื่องและปรัมปราวิทยาเปรียบเทียบ เป็นแม่แบบสามัญกลุ่มใหญ่ของเรื่องเล่าที่เกี่ยวกับการผจญภัยของวีรบุรุษ โดยวีรบุรุษนี้เป็นผู้ที่ได้รับชัยชนะยามถึงจุดวิกฤตของเรื่อง และกลับบ้านยามที่เปลี่ยนเป็นคนใหม่แล้ว
นักมานุษยวิทยาชื่อ เอดเวิร์ด เบอร์เนตต์ ไทเลอร์ เป็นผู้เริ่มศึกษาเรื่องปรัมปราเกี่ยวกับวีรบุรุษใน ค.ศ. 1871 โดยเขาสังเกตว่า เรื่องเล่าเกี่ยวกับวีรบุรุษต่าง ๆ มีรูปแบบโครงเรื่องเหมือนกัน
หลังจากเขา ก็มีนักวิชาการคนอื่นที่นำเสนอทฤษฎีต่าง ๆ เพื่ออธิบายโครงสร้างของเรื่องปรัมปราเกี่ยวกับวีรบุรุษ ได้แก่ อ็อทโท รังค์ ซึ่งใช้วิธีเชิงจิตวิเคราะห์แบบฟรอยด์ศึกษาเรื่องปรัมปรา ลอร์ดแรกลัน ซึ่งรวมเรื่องปรัมปรากับพิธีกรรมเป็นหนึ่งเดียว และโจเซฟ แคมป์เบลล์ ซึ่งศึกษารูปแบบของเรื่องปรัมปราเกี่ยวกับวีรบุรุษ โดยยึดมุมมองเกี่ยวกับเรื่องปรัมปราของคาร์ล ยุง เป็นหลัก โจเซฟ แคมป์เบลล์ ได้บรรยายรูปแบบของเรื่องเล่าแบบพื้นฐานเมื่อ ค.ศ. 1949 ในหนังสือชื่อ "วีรบุรุษพันหน้า" (The Hero with a Thousand Faces) ดังนี้ :
โจเซฟ แคมป์เบลล์ กับนักวิชาการคนอื่น เช่น เอริก นูมันน์ ได้อาศัยทฤษฎีเรื่องปรัมปราเรื่องเดียวในการวิเคราะห์เรื่องเล่าของพระโคตมพุทธเจ้า โมเสส และพระเยซู ส่วนอ็อทโท รังค์ กับลอร์ดแรกลันอาศัยทฤษฎีเชิงจิตวิเคราะห์แบบฟร็อยท์และเชิงพิธีกรรมในการวิเคราะห์เรื่องเล่า แนวคิดเหล่านี้ถูกนักวิจารณ์วิพากษ์ว่า เป็นแนวคิดที่กว้างเกินไปที่จะนำไปใช้ประโยชน์ได้ในปรัมปราวิทยาเปรียบเทียบ
== อ้างอิง ==
ต้นแบบดั้งเดิมเชิงปรัมปราวิทยา
เซบูแปซิฟิก

เซบูแปซิฟิก (อังกฤษ: Cebu Pacific) เป็นสายการบินต้นทุนต่ำสัญชาติฟิลิปปินส์ มีฐานการบินหลักอยู่ที่ท่าอากาศยานนานาชาตินินอย อากีโน ในเมโทรมะนิลา และที่ท่าอากาศยานนานาชาติมัคตัน–เซบู ในเซบู โดยถือเป็นสายการบินต้นทุนต่ำที่มีอายุเก่าแก่ที่สุดในทวีปเอเชีย ก่อตั้งในพ.ศ. 2531 โดยในปัจจุบันมีให้บริการทั้งเที่ยวบินภายในและระหว่างประเทศ โดยมีจุดหมายปลายทางในประเทศ 37 แห่ง และต่างประเทศ 27 แห่งใน 15 ประเทศในภูมิภาคเอเชียแปซิฟิก
เซบูเปซิฟิกเป็นสมาชิกผู้ก่อตั้งของแวลูอัลไลแอนซ์
== สายการบินลูก ==
=== เซบโก ===
ในเดือนพฤษภาคม ค.ศ. 2015 ไทเกอร์แอร์ฟิลิปปินส์เปลี่ยนชื่อแบรนด์เป็น เซบโก เป็นครั้งที่สี่เพื่อสะท้อนถึงความสัมพันธ์ระหว่างไทเกอร์แอร์ฟิลิปปินส์ในฐานะสายการบินในเครือของเซบูแปซิฟิก ต่อมาในเดือนตุลาคม ค.ศ. 2015 เซบโก ส่งคืนแอร์บัส เอ320 จำนวน 5 เครื่องไปยังเซบูแปซิฟิก และหลังจากนั้นได้แระจำการ เอทีอาร์ 72-500 และ -600 แทน
== จุดหมายปลายทาง ==
ปัจจุบันเซบูแปซิฟิคมีเที่ยวบินไปยังจุดหมายปลายทางภายในประเทศ 36 แห่งและจุดหมายปลายทางระหว่างประเทศ 26 แห่งใน 16 ประเทศทั่วภูมิภาคเอเชียแปซิฟิก สายการบินมีเครือข่ายเส้นทางภายในประเทศที่กว้างขวางที่สุดในฟิลิปปินส์
=== พันธมิตรทางการบิน ===
เมื่อวันที่ 16 พฤษภาคม ค.ศ. 2016 เซบูแปซิฟิคได้กลายเป็นสมาชิกผู้ก่อตั้งของแวลูอัลไลแอนซ์ ซึ่งเป็นพันธมิตรด้านสายการบินต้นทุนต่ำที่ใหญ่ที่สุดในโลก โดยเข้าร่วมกับสมาชิกผู้บุกเบิกอื่นๆคือ สกู๊ตของสิงค์โปร์, เจจูแอร์ของเกาหลีใต้, นกแอร์ของประเทศไทย,และเซบโก ปัจจุบันเซบูแปซิฟิกยังเป็นสายการบินฟิลิปปินส์เพียงแห่งเดียวที่เป็นสมาชิกของพันธมิตรสายการบิน
== ฝูงบิน ==
ณ เดือนพฤศจิกายน ค.ศ. 2021 เซบูแซิฟิกให้บริการเครื่องบินของแอร์บัสทั้งหมด ดังนี้:
== อ้างอิง ==
== แหล่งข้อมูลอื่น ==
เว็บไซต์ทางการของเซบูแปซิฟิก
Official holidays website 
สายการบินสัญชาติฟิลิปปินส์
สายการบินที่ก่อตั้งในปี พ.ศ. 2531
สายการบินต้นทุนต่ำ
บริษัทของฟิลิปปินส์
หม่า

หม่า ตามสำเนียงมาตรฐาน  หรือ เบ๊ ตามสำเนียงฮกเกี้ยน หรือ แบ้ ตามสำเนียงแต้จิ๋ว แปลว่า "ม้า" เป็นชื่อสกุลจีน เป็นหนึ่งในชื่อสกุลที่แพร่หลายที่สุดในประเทศจีน และใน ค.ศ. 2006 ปรากฏว่า นิยมมากเป็นอันดับที่ 14 ในจีนแผ่นดินใหญ่ และอันดับ 1 ในกลุ่มจีนมุสลิม โดยเฉพาะชาวหุย (回族), ตงเซียง (東鄉族), และซาลา (撒拉族)
ผู้ใช้ชื่อสกุลนี้เป็นคนแรก คือ ลูกหลานของจ้าว เชอ (趙奢) ขุนนางจีนสมัย 300 ปีก่อนคริสตกาล โดยนำคำว่า "หม่า" มาจากชื่อ "หม่าฝู" (馬服; "เขตหม่า") อันเป็นชื่อเขตปกครองซึ่งปัจจุบันเป็นพื้นที่ทางเหนือของหานตาน (邯郸) ในเหอเป่ย์ (河北)
ส่วนชื่อสกุล "หม่า" นี้นิยมในหมู่มุสลิม เพราะเสมือนเป็นการถ่ายเสียงจากชื่อสกุลแบบอาหรับของพวกตน คือ "มุฮัมมัด" (مُحمّد , [muħammad])
ช่วงราชวงศ์หมิง ปรากฏว่า จักรพรรดิเจิ้งเต๋อ (正德帝) มีสนมคนหนึ่งเป็นชาวอุยกูร์ ใช้ชื่อสกุลว่า "หม่า" ด้วย
==อ้างอิง==
นามสกุล
นามสกุลจีน
พลเอกทหารยานเกราะ

พลเอกทหารยานเกราะ (General der Panzertruppe) เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท (Generalleutnant) แต่อยู่ต่ำกว่าพลเอกอาวุโส (Generaloberst) และจอมพล (Generalfeldmarschall)
ยศทหารในกองทัพบกที่มีศักดิ์เท่าเทียมกันได้แก่ พลเอกทหารราบ (General der Infanterie), พลเอกทหารม้า (General der Kavallerie), พลเอกทหารปืนใหญ่ (General der Artillerie) , พลเอกทหารช่าง (General der Pioniere), พลเอกทหารภูเขา (General der Gebirgstruppe) และพลเอกทหารสื่อสาร (General der Nachrichtentruppe)
ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (General der Luftwaffe), พลเอกทหารพลร่ม (General der Fallschirmtruppe), พลเอกทหารปืนใหญ่ต่อต้านอากาศยาน (General der Flakartillerie), พลเอกทหารสื่อสารอากาศ (General der Luftnachrichtentruppe) และพลเอกทหารนักบิน (General der Flieger)
==พลเอกทหารยานเกราะที่มีชื่อเสียง==
ไฮนทซ์ กูเดรีอัน (ดำรงยศ 1938–1940)
ฮัสโซ ฟ็อน มันท็อยเฟิล
วิลเฮล์ม ริทเทอร์ ฟอน โทมา
เลโอ ไกร ฟ็อน ชเวพเพินบวร์ค
วัลเทอร์ เว็งค์
ไฮน์ริช เอเบอร์บัค
==ดูเพิ่ม==
การเปรียบเทียบยศทหารแวร์มัคท์
ยศและเครื่องหมายของวัฟเฟิน-เอ็สเอ็ส
ยศทหาร
ค็อนสตันทีน เฟเรินบัค

ค็อนสตันทีน เฟเรินบัค (Constantin Fehrenbach) เป็นนักการเมืองคาทอลิกชาวเยอรมันที่เป็นหนึ่งในผู้นำคนสำคัญของพรรคกลาง เขาทำหน้าที่เป็นประธานรัฐสภาของเยอรมนีใน ค.ศ. 1918 จากนั้นเป็นประธานสมัชชาแห่งชาติไวมาร์ระหว่าง ค.ศ. 1919–1920 ในเดือนมิถุนายน ค.ศ. 1920 เฟเรินบัคกลายเป็นนายกรัฐมนตรีเยอรมนี เขาลาออกในเดือนพฤษภาคม ค.ศ. 1921 เนื่องจากปัญหาการจ่ายค่าปฏิกรรมสงครามแก่ฝ่ายสัมพันธมิตร เฟเรินบัคเป็นหัวหน้ากลุ่มสมาชิกรัฐสภาของพรรคกลางตั้งแต่ ค.ศ. 1923 จนกระทั่งเสียชีวิตใน ค.ศ. 1926
นายกรัฐมนตรีเยอรมนี
บุคคลจากรัฐบาเดิน-เวือร์ทเทิมแบร์ค
ปฏิบัติการโม

ปฏิบัติการโม  หรือ ปฏิบัติการพอร์ตมอร์สบี เป็นแผนของจักรวรรดิญี่ปุ่นที่จะเข้าควบคุมดินแดนนิวกินีของออสเตรเลียระหว่างสงครามโลกครั้งที่สอง เช่นเดียวกับสถานที่อื่นๆ ในแปซิฟิกใต้ ซึ่งมีเป้าหมายในการแยกออสเตรเลียและนิวซีแลนด์ออกจากฝ่ายสัมพันธมิตรโดยเฉพาะสหรัฐอเมริกา แผนพัฒนาโดยกองทัพเรือจักรวรรดิญี่ปุ่นและได้รับสนับสนุนจากพลเรือเอกอิโซโรกุ ยามาโมโตะ ผู้บัญชากองเรือผสม แต่การดำเนินการถูกยกเลิกในที่สุด
== อ้างอิง ==
สงครามแปซิฟิก
ยุทธนาวีที่ทะเลคอรัล
ชื่อรหัส
หลบหน่อยแม่จะปล้น

หลบหน่อยแม่จะปล้น (Le Monde est à toi; The World Is Yours) เป็นภาพยนตร์ตลกภาษาฝรั่งเศส กำกับโดยรอแม็ง กาฟรา ออกฉายในปี ค.ศ. 2018 ได้รับเลือกเข้าฉายไดเรกเตอส์ฟอร์ตไนต์ ซึ่งเป็นส่วนหนึ่งในงานเทศกาลภาพยนตร์กาน ปี ค.ศ. 2018
==อ้างอิง==
==แหล่งข้อมูลอื่น==
ภาพยนตร์ภาษาฝรั่งเศส
ภาพยนตร์ฝรั่งเศส
การดับเพลิง

การดับเพลิง เป็นการกระทำของความพยายามที่จะป้องกันการแพร่กระจายและดับไฟที่ไม่พึงประสงค์ที่สำคัญในอาคาร, ยานพาหนะ, ป่าไม้ ฯลฯ โดยนักผจญเพลิงระงับไฟเพื่อปกป้องชีวิตทรัพย์สินและสิ่งแวดล้อม
นักผจญเพลิงมักได้รับการฝึกอบรมทางเทคนิคในระดับสูง เรื่องนี้เกี่ยวข้องกับการดับเพลิงทางโครงสร้างและการดับเพลิงป่า การฝึกอบรมเฉพาะด้านประกอบด้วยการดับเพลิงด้วยเครื่องบิน, การดับเพลิงบนเรือ, การดับเพลิงทางอากาศ, การดับเพลิงทางทะเล และการดับเพลิงระยะประชิด
หนึ่งในอันตรายที่สำคัญที่เกี่ยวข้องกับการดำเนินการดับเพลิงคือสภาพแวดล้อมที่เป็นพิษที่สร้างขึ้นโดยวัสดุที่ติดไฟได้ ความเสี่ยงที่สำคัญสี่ประการ ได้แก่ ควัน, การขาดออกซิเจน, อุณหภูมิที่สูงขึ้น และบรรยากาศที่เป็นพิษ อันตรายเพิ่มเติม ได้แก่ การล้มและการวิบัติโครงสร้างที่สามารถทำให้ปัญหารุนแรงขึ้นในสภาพแวดล้อมที่เป็นพิษ เพื่อต่อสู้กับความเสี่ยงเหล่านี้ นักผจญเพลิงจึงแบกเครื่องช่วยหายใจชนิดถังติดตัว
ขั้นตอนแรกในปฏิบัติการดับเพลิงคือการสำรวจเพื่อค้นหาต้นกำเนิดของไฟและเพื่อระบุความเสี่ยงเฉพาะ
ไฟสามารถดับได้ด้วยน้ำ, การกำจัดน้ำมันเชื้อเพลิง หรือกำจัดสารที่ทำให้สารอื่นรวมตัวกับออกซิเจน หรือการยับยั้งเปลวไฟทางเคมี
== อ้างอิง ==
== แหล่งข้อมูลอื่น ==
CDC - NIOSH Fire Fighter Fatality Investigation and Prevention Program
 
ไฟ
หน่วยบริการยามฉุกเฉิน
อะบูดาวูด

อะบูดาวูด สุลัยมาน อิบน์ อัลอัชอัษ อัลอัซดี อัซซิญิสตานี (أبو داود سليمان بن الأشعث الأزدي السجستاني) มักเป็นที่รู้จักกันในชื่อ อะบูดาวูด เป็นนักปราชญ์ชาวเปอร์เซียที่สะสมฮะดีษ โดยที่หนังสือ ซุนันอะบูดาวูด ของเขาอยู่ในลำดับที่สามของหกชุดสะสมฮะดีษที่ดีของชาวมุสลิมนิกายซุนนี
==ประวัติ==
อะบูดาวูดถือกำเนิดในซิสถาน, ซึ่งอยู่ทางตะวันออกของประเทศอิหร่าน และเสียชีวิตในปีค.ศ.889 ที่เมืองบัสเราะฮ์. นักวิชาการบางคนกล่าวว่าอะบูดาวูดเกิดในแคว้นบาโลชิสถาน (ปัจจุบันคือส่วนของอิหร่านกับปากีสถาน) แล้วย้ายไปที่คุรอซาน. มีหลักฐานว่าเขาเดินทางไปประเทศอิรัก, อียิปต์, ซีเรีย, แคว้นฮิญาซ, ติฮามะฮ์, นิชาปูร และเมิร์ฟ เพื่อเก็บข้อมูลฮะดีษที่เขาคิดว่าดี นั่นทำให้จำนวนฮะดีษที่มีทั้งหมด 500,000 รายงาน จึงเหลือแค่ 4,800 รายงานในหนังสือฮะดีษของเขา
==ผลงาน==
เขาแต่งหนังสือทั้งหมด 21 เล่ม หนังสือบางเล่ม เป็นหนังสือที่สำคัญ เช่น:
ซุนัน อะบูดาวูด เป็นหนังสือที่มีฮะดีษกว่า 4,800 รายงาน.
กิตาบ อัล-มารอซีล เป็นหนังสือที่มีฮะดีษประมาณ 600 รายงาน
ริซาลัต อะบูดาวูด อิลา อะฮ์ลี มักกะฮ์ เป็นจดหมายที่เกียวกับมักกะฮ์ ตามข้อมูลในซุนัน อะบูดาวูด.
==ดูเพิ่ม==
กุตูบ อุสซิตตะฮ์
ซุนัน อะบูดาวูด
==อ้างอิง==
บุคคลที่เกิดในปี พ.ศ. 1360
บุคคลที่เสียชีวิตในปี พ.ศ. 1431
ฮะดีษ
ชาวอิหร่าน
ชาวอิหร่านเชื้อสายอาหรับ
ฮัมบาลี
สโมสรฟุตบอลทรู แบงค็อก ยูไนเต็ดในฤดูกาล 2562

ฤดูกาล 2562 เป็นฤดูกาลที่ 9 ของ ทรู แบงค็อก ยูไนเต็ด ใน ไทยลีก ที่ได้ลงเล่นตั้งแต่ฤดูกาล 2552–2553 เป็นต้นมา และในฤดูกาล 2556, ได้มาใช้ในนามสโมสรว่า แบงค็อก ยูไนเต็ด.
นี่คือการเปลี่ยนแปลงชื่อของแบงค็อก ยูไนเต็ด.
พ.ศ. 2531–2551 เป็น สโมสรฟุตบอลมหาวิทยาลัยกรุงเทพ (มหาวิทยาลัยกรุงเทพ)
พ.ศ. 2552–2560 เป็น สโมสรฟุตบอลแบงค็อก ยูไนเต็ด (แบงค็อก ยูไนเต็ด)
พ.ศ. 2561-ปัจจุบัน เป็น สโมสรฟุตบอลทรูแบงค็อก ยูไนเต็ด (ทรู แบงค็อก ยูไนเต็ด)
==การซื้อ-ขาย==
=== การซื้อ-ขายก่อนเปิดฤดูกาล ===
==== เข้า ====
==== ออก ====
=== การซื้อ-ขายกลางฤดูกาล ===
==== เข้า ====
==== ออก ====
==นัดกระชับมิตรและนัดก่อนเปิดฤดูกาล==
==การแข่งขัน==
===ภาพรวมสถิติทุกรายการ===
=== ไทยลีก ===
==== ตารางคะแนน ====
==== สถิติผลการแข่งขัน ====
==== ผลการแข่งขันในแต่ละนัด ====
==== ผลการแข่งขัน ====
===เอฟเอคัพ===
===ลีกคัพ===
===เอเอฟซีแชมเปียนส์ลีก===
====รอบคัดเลือกเพลย์ออฟ====
==สถิติ==
===การลงสนาม===
|-
! colspan="16" style="background:#dcdcdc; text-align:center"| ผู้รักษาประตู
|-
! colspan="16" style="background:#dcdcdc; text-align:center"| กองหลัง
|-
! colspan="16" style="background:#dcdcdc; text-align:center"| กองกลาง
|-
! colspan="16" style="background:#dcdcdc; text-align:center"| กองหน้า
|-
! colspan="16" style="background:#dcdcdc; text-align:center"| ผู้เล่นที่ย้ายออกจากสโมสรระหว่างฤดูกาล
===การทำประตู===
==หมายเหตุ==
==อ้างอิง==
แบงค็อก ยูไนเต็ด
2562
ฝนเยือกแข็ง

ฝนเยือกแข็ง เป็นฝนซึ่งตกลงมาในรูปของเหลว แต่จะเกิดการแข็งตัวเมื่อกระทบพื้นดิน โดยฝนในลักษณะนี้เกิดขึ้นได้เมื่ออากาศเย็นเจอกับอากาศที่ร้อน จนกลายเป็นหยดน้ำที่มีความเย็นต่ำกว่า 0 องศาเซลเซียส แต่ไม่กลายเป็นเกล็ดน้ำแข็ง เมื่อตกลงมาในพื้นที่ที่มีอากาศเย็นและไปสัมผัสกับผิวของแข็ง ก็จะเกาะตัวกลายเป็นน้ำแข็งทันที
หยาดน้ำฟ้า
ลูกปรายหิมะ

ลูกปรายหิมะ (graupel (/ˈɡraʊpəl/)) หรืออาจเรียก เม็ดหิมะ  เป็นหยาดน้ำฟ้าชนิดหนึ่ง เกิดจากการตกตะกอนเมื่อละอองหยดน้ำ (อนุภาคหยดน้ำขนาดเล็กมาก) ที่มีอุณหภูมิต่ำกว่าจุดเยือกแข็งแต่ยังไม่แข็งตัว (supercool) เข้ารวมตัวและแข็งตัวบนเกล็ดหิมะที่กำลังตกลงมา โดยมีขนาด 2 – 5 มม. (0.08 – 0.20 นิ้ว ) มีลักษณะเป็นอนุภาคเกล็ดน้ำแข็งสีขาวทึบ รูปร่างกลม แต่โดยทั่วไปจะเป็นรูปทรงของเกล็ดหิมะที่ขยายขนาด
ลูกปรายหิมะ แตกต่างจากลูกเห็บ ซึ่งลูกเห็บเกิดอย่างปกติทั่วไปในภาวะอากาศแปรปรวน เช่น พายุฝนฟ้าคะนอง ส่วนลูกปรายหิมะมักจะตกเป็นปกติในพายุฤดูหนาว
== ระเบียงภาพ ==
ไฟล์:Schneeflocke wird zu Graupel.jpg|เกล็ดหิมะ ที่กำลังเปลี่ยนเป็นลูกปรายหิมะ
ไฟล์:Schneeflocke wird zu Graupel 2.jpg|ลูกปรายหิมะที่กำลังก่อตัว
ไฟล์:Schneeflocke3.jpg|ลูกปรายหิมะที่สมบูรณ์ ในรูปทรงของเกล็ดหิมะ
== อ้างอิง ==
หยาดน้ำฟ้า
เรือกวาดทุ่นระเบิด

เรือกวาดทุ่นระเบิด เป็นเรือรบชนิดหนึ่งที่ใช้สำหรับปฏิบัติการกวาดระเบิดทางเรือ (naval mines) มักล่องผ่านทางน้ำที่โล่งแจ้ง
==อ้างอิง==
ประเภทของเรือ
วันทรัพย์สินทางปัญญาโลก

วันทรัพย์สินทางปัญญาโลก (World Intellectual Property Day) ตรงกับวันที่ 26 เมษายนของทุกปี โดยเป็นวันที่จัดตั้งองค์การทรัพย์สินทางปัญญาแห่งโลก ซึ่งมีฐานะเป็นองค์กรระหว่างประเทศภายใต้องค์การสหประชาชาติขึ้นเมื่อปี พ.ศ. 2513 ต่อมาประเทศสมาชิกมีความเห็นตรงกันว่า เรื่องทรัพย์สินทางปัญญาเป็นเรื่องที่สำคัญ แต่ทว่าประชาชนทั่วไปยังขาดความรู้ และไม่ตระหนักถึงความสำคัญของการคุ้มครองสิทธิในทรัพย์สินทางปัญญา รวมไปถึงเรื่องการละเมิดทรัพย์สินทางปัญญาก็ทวีความรุนแรงมากขึ้น ทำให้มีการกำหนดวันทรัพย์สินทางปัญญาโลกขึ้นเมื่อปี พ.ศ. 2543 เพื่อรณรงค์ให้คนทั่วโลกตระหนักถึงความสำคัญของการคุ้มครองสิทธิในทรัพย์สินทางปัญญา
==อ้างอิง==
วันสหประชาชาติ
มัสยิดฮาจิอาลี

มัสยิดฮาจิอาลี (Haji Ali Dargah) เป็นมัสยิดและสุสานซุนนี (dargah) ที่ฝังศพของ Pir Haji Ali Shah Bukhari ตั้งอยู่บนเกาะเล็ก (islet) นอกฝั่งของย่านวารลี ทางตอนใต้ของมุมไบ เปียร์ฮาจิอาลี เป็นนักบุญซูฟีจากอุซเบกิสถาน มัสยิดนี้เป็นมัสยิดที่มีชื่อเสียงที่สุดของมุมไบ ตัวมัสยิดสร้างด้วยสถาปัตยกรรมอินโด-อิสลาม
== ประวัติ ==
มัสยิดฮาจิอาลีสร้างขึ้นในปี 1431 เพื่อระลึกถึงพ่อค้ามุสลิมผู้มั่งคั่ง นามว่า Sayyed Pir Haji Ali Shah Bukhari ผู้ที่ท้ายที่สุดได้ละทิ้งสมบัติทางโลกและออกเดินทางแสวงบุญไปยังนครเมกกะ เปียร์ฮาจิอาลีเป็นชาวเมืองบูฆอรอ (ปัจจุบันเป็นส่วนหนึ่งของประเทศอุซเบกิสถาน) เขาเดินทางไปทั่วโลกในช่วงกลางคริสต์ศตวรรศที่ 15 ก่อจะมาตั้งหลักปักฐานอยู่ในพื้นที่ที่ปัจจุบันเรียกว่า มุมไบ
ตามตำนานแล้ว ครั้งหนึ่งท่านฮาจิอาลีได้เดินทางผ่านสตรียากไร้นางหนึ่งนอนร้องไห้อยู่บนถนน ในมือของเธอถือภาชนะว่างเปล่าใบหนึ่ง ท่านฮาจิอาลีได้สอบถามและทราบความว่าเธอกำลังจะถูกสามีทิ้ง เพราะเธอเผลอสะดุดล้มและทำน้ำมันที่บรรจุมาในภาชนะนั้นหกหมด ท่านฮาจิอาลีได้ขอให้เธอพาไปยังจุดที่เธอทำน้ำมันหก เขาได้นำนิ้วมือจุ่มลงไปในพื้นดินที่ชุ่มน้ำมันนั้น น้ำมันที่ซึมไปในดินต่างก็พรั่งพรูออกมาและบรรจุภาชนะของเธอจนเต็มอย่างน่าอัศจรรย์
ต่อมาเปียร์ฮาจิอาลีถูกรบกวนด้วยฝันร้ายซึ่งเขาฝันอยู่บ่อยครั้งว่าเขาได้ทำร้ายโลกใบนี้ด้วยการกระทำของเขา เขาได้สำนึกผิด ปลงตก และเครียดมาก เขาได้รับอนุญาตจากมารดาให้ออกเดินทางมายังอินเดียกับน้องชายของเขา ก่อนจะขึ้นฝั่งที่มุมไบ ใกล้กับย่านวารลี ตรงข้ามกับมัสยิดในปัจจุบัน เขาได้ตัดสินใจปักหลักอาศัยอยู่ที่นี่ พร้อมทั้งฝากจดหมายระบุเจตนารมณ์ว่าเขาตั้งใจจะเผยแผ่ศาสนาอิสลามที่อินเดียและเขาสบายดีไปกับน้องชายของเขาซึ่งตัดสินใจเดินทางกลับอุซเบกิสถาน เขาได้เผยแผ่ศาสนาอิสลามมาโดยตลอดจนถึงวาระสุดท้ายของชีวิตเขา
== อ้างอิง ==
ศาสนสถานในมุมไบ
ฮาจิอาลี
ดีปสเตต

ดีปสเตต (deep state; แปลตรงตัวว่า "รัฐลึก") หรือ รัฐซ้อนรัฐ (state within a state) เป็นการปกครองลับรูปแบบหนึ่งซึ่งประกอบด้วยเครือข่ายอำนาจที่ดำเนินการอย่างเป็นอิสระจากคณะผู้นำทางการเมืองของประเทศ เพื่อผลักดันระเบียบวาระหรือเป้าหมายของตนเอง ตัวอย่างของดีปสเตต คือ องค์กรของรัฐ เป็นต้นว่า กองทัพ หรือเจ้าหน้าที่พลเรือน (เช่น หน่วยข่าวกรอง, ตำรวจ, ตำรวจลับ, หน่วยงานทางปกครอง, หรือกลุ่มข้าราชการประจำ) ดีปสเตตยังอาจปรากฏตัวในรูปแบบกลุ่มข้าราชการพลเรือนอาชีพที่ตั้งมั่นปฏิบัติหน้าที่แบบต่างคนต่างทำเพื่อส่งเสริมประโยชน์ของตน หรือรัฐวิสาหกิจที่ทำหน้าที่โดยไม่ขึ้นต่อการควบคุมของรัฐหรือหน่วยงานใด ดีปสเตตอาจเกิดขึ้นด้วยจุดมุ่งหมายที่จะให้ตัวรัฐเองดำรงคงอยู่ได้ต่อไป หรือเพื่อสร้างความมั่นคงในการงานของพวกตน เพื่อเพิ่มพูนอำนาจบารมีของพวกตน หรือเพื่อปฏิบัติตามวัตถุประสงค์ในทางอุดมคติของพวกตน ดีปสเตตอาจดำเนินการในลักษณะที่ขัดแย้งกับระเบียบวาระของเจ้าหน้าที่ที่ได้รับเลือกตั้งมา โดยขัดขวาง ต่อต้าน หรือบ่อนทำลายนโยบาย เงื่อนไข หรือการสั่งการของเจ้าหน้าที่เหล่านั้น
แนวคิดสมัยใหม่ที่ว่าด้วยดีปสเตตนี้มีความเกี่ยวเนื่องกับประเทศตุรกีและเครือข่ายลับที่มุสตาฟา เคมาล อตาเติร์ก สร้างขึ้นใน ค.ศ. 1923
==อ้างอิง==
ลัทธิอำนาจนิยม
การฉ้อราษฎร์บังหลวง
ระบอบเผด็จการ
ภูมิศาสตร์การเมือง
มัสยิดจามา (เดลี)

มัสยิดจามา แห่งเดลี เป็นหนึ่งในมัสยิดที่ใหญ่ที่สุดในอินเดีย สร้างขึ้นโดยจักรพรรดิโมกุล จักรพรรดิชาห์ชะฮัน ตั้งแต่ปี 1644 - 1656 มูลค่าหนึ่งล้านรูปี วางศิลาฤกษ์โดยอิมามจากบูฆารา (อุซเบกิสถานในปัจจุบัน) ตัวอาคารมัสยิดประกอบด้วยประตูใหญ่สามจุด หอสี่หอ และหออะษานสูง 40 เมตร สองหอ ลักษณะโดยทั่วไปของมัสยิดจามาแห่งเดลีนี้คล้ายคลึงกับมัสยิดแบดชาฮิที่ลาฮอร์ สร้างโดย จักรพรรดิออรังเซพ พระราชบุตรของชาห์จะฮัน
== อ้างอิง ==
มัสยิดในเดลี
กระทรวงยุทธภัณฑ์และผลิตกรรมสงคราม

กระทรวงยุทธภัณฑ์และผลิตกรรมสงครามไรช์ (Reichsministerium für Rüstung und Kriegsproduktion) เป็นกระทรวงที่สถาปนาขึ้นเมื่อวันที่ 17 มีนาคม ค.ศ. 1940 ในนาซีเยอรมนี มีเจ้าหน้าที่ราว 500 คน ต่อมาในวันที่ 2 กันยายน ค.ศ. 1943 ได้รับการเปลี่ยนชื่อใหม่เป็น กระทรวงสรรพาวุธและเครื่องกระสุน (Reichsministerium für Bewaffnung und Munition) มีหน้าที่รับผิดชอบคือการปรับปรุงแก้ไขในการจัดส่งกำลังสนับสนุนของกองทัพแวร์มัคท์ด้วยสัมภาระที่บรรจุด้วยอาวุธและกระสุนที่จำเป็น
== รัฐมนตรี ==
ฟริทซ์ ท็อท (Fritz Todt) ดำรงตำแหน่ง 17 มีนาคม ค.ศ. 1940 ถึง 8 กุมภาพันธ์ ค.ศ. 1942
อัลแบร์ท ชแปร์ (Albert Speer) ดำรงตำแหน่ง 8 กุมภาพันธ์ ค.ศ. 1942 ถึง 30 เมษายน ค.ศ. 1945
คาร์ล เซาร์ (Karl Saur) ดำรงตำแหน่ง 30 เมษายน ค.ศ. 1945 ถึง 23 พฤษภาคม ค.ศ. 1945
กระทรวงในนาซีเยอรมนี
กระทรวงโภชนาการและกสิกรรมไรช์

กระทรวงโภชนาการและกสิกรรมไรช์ (Reichsministerium für Ernährung und Landwirtschaft, ย่อคำว่า RMEL) มีหน้าที่รับผิดชอบนโยบายทางด้านการเกษตรของเยอรมนีในช่วงสาธารณรัฐไวมาร์ ตั้งแต่ปี ค.ศ. 1919 ถึง 1933 และในช่วงไรช์ที่สาม ตั้งแต่ปี ค.ศ. 1933 ถึง 1945 ได้อยู่ภายใต้สำนักงานเลขาธิการแห่งรัฐ เมื่อวันที่ 1 มกราคม ค.ศ. 1935 กระทรวงนี้ได้ถูกรวมเข้ากับกระทรวงการเกษตร ที่ดิน และป่าไม้ของปรัสเซีย ก่อตั้งขึ้นในปี ค.ศ. 1879 ในปี ค.ศ. 1938 ได้ถูกตั้งชื่อใหม่ว่า "กระทรวงโภชนาการและกสิกรรมไรช์และปรัสเซีย" ภายหลังจากที่ชาติสังคมนิยมได้สิ้นสุดลงในปี ค.ศ. 1945 และเยอรมนีถูกยึดครอง กระทรวงโภชนาการและการเกษตรแห่งสหพันธ์ได้ถูกก่อตั้งในปี ค.ศ. 1949 ในฐานะที่เป็นผู้สืบทอดในสหพันธ์สาธารณรัฐเยอรมนี
== รัฐมนตรีว่าการกระทรวง ==
Robert Schmidt
Andreas Hermes
Anton Fehr
Karl Müller
Hans Luther
Gerhard Graf von Kanitz
Heinrich Haslinde
Martin Schiele
Hermann Dietrich
Martin Schiele
Magnus Freiherr von Braun
Alfred Hugenberg
รีชาร์ด วัลเทอร์ ดาร์เร
แฮร์แบร์ท บัคเคอ
กระทรวงในนาซีเยอรมนี
เขตชูโอ (โคเบะ)

เขตชูโอ  เป็นหนึ่งในเก้าเขตของนครโคเบะ จังหวัดเฮียวโงะ ประเทศญี่ปุ่น ถือเป็นศูนย์กลางการพาณิชย์และสิ่งบันเทิงของเมือง เป็นที่ตั้งของศาลาว่าการนครโคเบะ รวมถึงท่าอากาศยานโคเบะ มีขนาดพื้นที่ทั้งสิ้น 28.46&nbsp;ตารางกิโลเมตร ณ วันที่ 31 มกราคม ค.ศ. 2012 เขตชูโอมีจำนวนประชากร 127,602 คน 74,814 หลังคาเรือน เขตชูโอจัดตั้งขึ้นเมื่อ ค.ศ. 1980 จากการรวมเขตฟูกิไอ (葺合区) กับเขตอิกูตะ (生田区) เข้าด้วยกัน
สถานกงสุลใหญ่ปานามาในโคเบะตั้งอยู่บนชั้น 8 ของอาคารโมริยามะในเขตชูโอ นอกจากนี้ ยังเป็นที่ตั้งสำนักงานใหญ่ของบริษัทซูมิโตโม รับเบอร์ อินดัสทรี บริษัทผลิตยางรถยนต์ระดับโลก, ซิสเม็กซ์ คอร์ปอเรชัน บริษัทผลิตอุปกรณ์การแพทย์ระดับโลก และทีโอเอ คอร์ปอเรชัน บริษัทอุปกรณ์อิเล็กทรอนิกส์
== สถานที่สำคัญ ==
ท่าเรือโคเบะ
พอร์ตไอแลนด์
โคเบะพอร์ตทาวเวอร์
ฮาร์เบอร์แลนด์
ท่าอากาศยานโคเบะ
== ภาพ ==
Odaki, from the Nunobiki Falls.jpg|น้ำตกนูโนบิกิ
Kobe Nunobiki Herb Garden09bs3200.jpg|สวนสมุนไพรนูโนบิกิ เทศบาลนครโคเบะ
Ikuta-jinja Kobe07n4272.jpg|ศาลเจ้าอิกูตะ
Sorakuen14st3200.jpg|อุทยานโซรากูเอ็ง
== อ้างอิง ==
== แหล่งข้อมูลอื่น ==
ชูโอ
ฟู่ซิง

ฟู่ซิง (Fuxing) หรือชื่อเต็มคือ ฟู่ซิงห้าว (复兴号) หรือ CR400 ซีรีส์ เป็นรุ่นรถไฟความเร็วสูงของการรถไฟจีน สร้างขึ้นโดยบริษัท CRRC ซึ่งมีสถานะเป็นผู้ถือสิทธิบัตรทางปัญญา รถไฟความเร็วสูงฟู่ซิงเริ่มพัฒนาในปีค.ศ. 2012 และออกแบบแล้วเสร็จในปีค.ศ. 2014 ฟู่ซิงขบวนแรกสร้างเสร็จในเดือนมิถุนายน ค.ศ. 2015 มีชื่อเล่นในรุ่น CR400AF ว่า โลมาแดง/โลมาน้ำเงิน และมีชื่อเล่นในรุ่น CR400BF ว่า หงส์ทอง
==รุ่นย่อย==
==อ้างอิง==
แถบรังสีแวนอัลเลน

เข็มขัดกัมมันตรังสีแวนอัลเลน (Van Allen radiation belt) เป็นโซนของอนุภาคที่มีพลังซึ่งส่วนใหญ่มาจากลมสุริยะซึ่งถูกจับโดยและยึดรอบดาวเคราะห์ด้วยสนามแม่เหล็กของดาวเคราะห์นั้น โลกมีเข็มขัดสองเส้นและบางครั้งเข็มขัดอื่น ๆ อาจถูกสร้างขึ้นชั่วคราว การค้นพบเข็มขัดนั้นให้เครดิตกับ James Van Allen และด้วยเหตุนี้สายพานของโลกจึงเป็นที่รู้จักในนามสายพาน Van Allen เข็มขัดหลักสองเส้นของโลกขยายจากระดับความสูงประมาณ 640 ถึง 58,000 กม. (400 ถึง 36,040 ไมล์)}  เหนือพื้นผิวซึ่งระดับรังสีในภูมิภาคแตกต่างกันไป อนุภาคส่วนใหญ่ที่เกิดขึ้นกับเข็มขัดคาดว่ามาจากลมสุริยะและอนุภาคอื่น ๆ โดยรังสีคอสมิก  โดยการดักลมสุริยะสนามแม่เหล็กจะเบี่ยงเบนอนุภาคที่มีพลังเหล่านั้นและปกป้องชั้นบรรยากาศจากการถูกทำลาย
'เข็มขัดกัมมันตรังสีแวนอัลเลนตั้งอยู่ในภูมิภาคด้านในของสนามแม่เหล็กโลก เข็มขัดนี้ดักจับอิเล็กตรอนและโปรตอนที่มีพลัง ส่วนนิวเคลียสอื่น ๆ เช่นอนุภาคอัลฟาจะแพร่หลายน้อยกว่า ภายในโซนของเข็มขัดจึงเป็นอันตรายต่อดาวเทียมซึ่งจะต้องมีส่วนประกอบที่ให้การป้องกันที่เพียงพอหากพวกมันจะใช้เวลาอยู่ใกล้กับโซนนั้นนานพอสมควร ในปี 2013 องค์การนาซ่ารายงานว่า Van Allen Probes ได้ค้นพบเข็มขัดรังสีชนิดที่สามซึ่งตรวจพบเป็นเวลาสี่สัปดาห์จนกระทั่งมันถูกทำลายโดยคลื่นกระแทกอันทรงพลังจากดวงอาทิตย์
==อ้างอิง==
ฟิสิกส์อวกาศ
พลาสมาอวกาศ
สนามแม่เหล็กของโลก
ยาซูจิ โอกามูระ

ยาซูจิ โอกามูระ  เป็นนายพลประจำกองทัพบกจักรวรรดิญี่ปุ่นและผู้บัญชาการทหารสูงสุดของกองทัพประจำจีน ตั้งแต่พฤศจิกายน ค.ศ. 1944 ถึงสิ้นสุดสงครามโลกครั้งที่สอง เขาถูกพบว่าไม่มีความผิดในอาชญากรรมสงครามโดยศาลอาชญากรรมสงครามเซี่ยงไฮ้หลังสงคราม
==อ้างอิง==
===หนังสือ===
==แหล่งข้อมูลอื่น==
ทหารชาวญี่ปุ่นในสงครามโลกครั้งที่สอง
บุคคลจากโตเกียว
สมาชิกเครื่องราชอิสริยาภรณ์อาทิตย์อุทัย
สมาชิกเครื่องราชอิสริยาภรณ์เหยี่ยวทองคำ
นายพลชาวญี่ปุ่น
เขตนางาตะ

เขตนางาตะ  เป็นหนึ่งในเก้าเขตการปกครองของนครโคเบะ จังหวัดเฮียวโงะ ประเทศญี่ปุ่น เป็นที่ตั้งของชุมชนเกาหลีที่ใหญ่ที่สุดในเมือง และเป็นที่ตั้งของสถานีรถไฟเฮียวโงะ
==แหล่งข้อมูลอื่น==
นางาตะ